100. ΑΠΟΦΑΣΗ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.141/Β3/9454 της 5 Ιαν./21 Φεβρ. 1984 (ΦΕΚ Β΄89) Βασικές αρχές του κανονισμού προπτυχιακών σπουδών της Ανωτάτης Γεωπονικής Σχολής Αθηνών. Έχοντας υπόψη: 1.Την Π.Υ.Σ. 107/62, που κυρώθηκε με το άρθρ. 1 του Ν.Δ. 4263/62 (ΦΕΚ 187 Α'), τα άρθρ. 25 και 50 του Νόμ. 1268/1982. 2.Την πρόταση της Γ.Σ. της σχολής (συνεδρία 2511-83). 3.Την αριθ. Η.3503/1983 απόφαση μεταβίβασης εξουσίας υπογραφής «με εντολή υφυπουργού στο γενικό γραμματέα», αποφασίζουμε: Οι βασικές αρχές του κανονισμού προπτυχιακών σπουδών της Ανώτατης Γεωπονικής Σχολής Αθηνών είναι οι ακόλουθες: 1.Το όλο γνωστικό γεωπονικό πεδίο διακρίνεται σε τρία γνωστικά σύνολα: Το σύνολο γνώσεων βασικής υποδομής, το σύνολο γνώσεων γενικής γεωπονικής υποδομής και το σύνολο προσανατολισμένων γεωπονικών γνώσεων. 2.Η διδασκαλία των γνωστικών συνόλων είναι διαδοχική και συγκεκριμένα, η διδασκαλία του πρώτου συνόλου προηγείται εκείνης του δευτέρου και η διδασκαλία του δευτέρου συνόλου εκείνης του τρίτου. 3.Τα γνωστικά σύνολα υποδιαιρούνται σε γνωστικά υποσύνολα και κάθε υποσύνολο περιλαμβάνει έναν αριθμόν από γνωστικές ενότητες. Κάθε γνωστική ενότητα μπορεί να διακρίνεται σε διδακτικές περιοχές (μαθήματα). 4.Το 10 ο εξάμηνο σπουδών διατίθεται αποκλειστικά για την εκπόνηση της πτυχιακής μελέτης. 5.Η πρακτική εξάσκηση είναι τετράμηνης διάρκειας και βασικά συμπληρώνεται στις περιόδους θερινών διακοπών που ακολουθούν το έκτο και το όγδοο εξάμηνο. 6.Οι διδακτικές ώρες κάθε εβδομάδας δεν υπερβαίνουν τις τριάντα δύο και χρησιμοποιούνται για διδασκαλία και ασκήσεις στο ίδιο περίπου ποσοστό. 7.Οι σειρές των εργαστηριακών ασκήσεων επιτρέπεται να μην είναι αντικείμενο τελικής εξέτασης. Αντί για εργαστηριακή άσκηση μπορεί να καθιερώνεται η τεκμηριωμένη και σε ανύποπτους χρόνους βεβαιωμένη συνεχής εκτίμηση της επίδοσης του φοιτητή. Οι φροντιστηριακές ασκήσεις δεν είναι ιδιαίτερο εξεταστικό αντικείμενο και ενσωματώνονται στην εξεταστέα ύλη του σχετικού μαθήματος. (Αντί για τη σελ. 290,49(α) Σελ. 290,49(β) Τεύχος Θ82–Σελ. 67 Γεωπονικό Πανεπιστήμιο Αθηνών 16.Γ.α.98-100 